

|  |
| --- |
| R E P U B L I K A H R V A T S K A  PRIMORSKO – GORANSKA ŽUPANIJA  OPĆINA PUNAT |
| **JEDINSTVENI UPRAVNI ODJEL** |
| KLASA: 112-03/18-01/1 |
| URBROJ:2142-02-03/1-18-2 |
| Punat, 6. lipnja 2018. godine |

Na temelju članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18) pročelnica Jedinstvenog upravnog odjela donosi

**ODLUKU**

**o imenovanju Povjerenstva za provedbu oglasa**

**Članak 1.**

Ovom Odlukom osniva se Povjerenstvo za provedbu oglasa (u daljnjem tekstu: Povjerenstvo) za prijam u službu na određeno vrijeme referenta za pisarnicu i pismohranu u Jedinstveni upravni odjel Općine Punat.

**Članak 2.**

Povjerenstvo obavlja sljedeće poslove:

* utvrđuje koje su prijave na oglas pravodobne i potpune;
* utvrđuje listu kandidata prijavljenih na oglas koji ispunjavaju formalne uvjete propisane oglasom;
* kandidate s liste poziva na prethodnu provjeru znanja i sposobnosti;
* provodi postupak provjere znanja i sposobnosti;
* podnosi izvješće o provedenom postupku, uz koje prilaže rang-listu kandidata s obzirom na rezultate provedene provjere znanja i sposobnosti.

**Članak 3.**

Za članove Povjerenstva imenuju se:

1. Ivana Svetec, predsjednica
2. Biserka Lukić, članica
3. Elfrida Mahulja, članica

**Članak 4.**

Prilikom obavljanja poslova iz članka 2. ove Odluke Povjerenstvo je obvezno pridržavati se odredbi Zakona o službenicima i namještenicima u lokalnoj i područnoj (regionalnoj) samoupravi.

**Članak 5.**

Ova Odluka stupa na snagu danom donošenja.

PROČELNICA

Nataša Kleković,dipl.iur.